18/11/2015 | Administración LocalProvincial
Deputación Provincial da Coruña
Área de Servizos Provinciais. Sección de Servizos Sociais
Bases reguladoras do Programa de subvencións a concellos e outras entidades locais da provincia para o desenvolvemento de servizos sociais no ano 2016.

SERVIZO DE ACCIÓN SOCIAL, CULTURAL E DEPORTES SECCIÓN DE SERVIZOS SOCIAIS Bases reguladoras das convocatorias de subvencións dirixidas aos concellos e outras entidades locais, da Deputación Provincial da Coruña, ano 2016. Na sesión celebrada o día 17 de novembro de 2015, a Xunta de Goberno acordou aprobar as bases reguladoras das convocatorias de subvencións dirixidas aos concellos e outras entidades locais, da Deputación Provincial da Coruña, ano 2016, que se transcriben de seguido. A Coruña, 17 de novembro de 2015 O PRESIDENTE O SECRETARIO Valentín González Formoso José Luis Almau Supervía As entidades locais poderán solicitar axudas na modalidade de mantemento, programas e promoción de actividades sempre que o programa estea especificamente contemplado nesta convocatoria. As entidades locais poderán solicitar un máximo dunha subvención, é dicir, un só programa dos que se citan nesta convocatoria. As materias dos servizos sociais abarcan, tanto os servizos sociais comunitarios básicos definidos na Lei 13/2008 art.10 e 11 e comunitarios específicos definidos na Lei 13/2008 art.14.1 e 14.2, como os servizos sociais especializados contemplados no artigo 12 da Lei 13/2008, de titularidade municipal. O contido dos programas adaptarase ao definido no Decreto 99/2012, do 16 de marzo, polo que se regulan os servizos sociais comunitarios e o seu financiamento e o Decreto 148/2014 do 6 de novembro, polo que se modifica o Decreto 99/2012, do 16 de marzo, polo que se regulan os servizos sociais comunitarios e o seu financiamento. Poderase presentar a solicitude para un só programa que se corresponda cun só código, de entre os que se citan a continuación: No caso de solicitar axuda para o código CE-3. Área das persoas maiores terase en conta as seguintes observacións: · Neste código incluiranse como norma xeral proxectos e servizos distintos dos que están comprendidos na convocatoria específica de actividades de envellecemento activo para as persoas maiores 2016 · Excepcionalmente, os proxectos de envellecemento activo que excedan a contía solicitada de 3000 euros, poderán presentar unha única solicitude a través desta convocatoria xeral, no código CE-3 para os mesmos programas e nas mesmas condicións contempladas na convocatoria FO036A, quedando excluídos de solicitar na dita convocatoria. A Sección de Servizos Sociais poderá remitir as peticións ao programa correspondente dentro da mesma convocatoria cando se estime que a solicitude está mal presentada. No caso de que se estime que a petición encaixa noutra convocatoria da Sección de Servizos Sociais (FO036A, FOIO0B) poderá realizar o dito cambio, logo do consentimento previo da entidade interesada. Tendo en conta a inclusión da transversalidade de xénero, poderase solicitar como parte de calquera dos programa recollidos na convocatoria, sempre que se estime necesario a conciliación da vida familiar, persoal e laboral, segundo a natureza da actividade, un servizo específico de conciliación. Valorarase a adecuación do dito servizo por parte do persoal técnico da sección de servizos sociais. Ademais dos requisitos expresados no punto 5 das bases reguladoras, poderán optar aos programas contidos na presente convocatoria todas as entidades locais da provincia: concellos, organismos autónomos municipais, mancomunidades, consorcios e outras agrupacións de municipios. Solicitar axuda nesta convocatoria é compatible con presentar unha solicitude na convocatoria de FO036A, dirixida ao mantemento de proxectos de envellecemento activo e outra na convocatoria FOIO0B, de fomento da igualdade de xénero e loita contra a violencia de xénero, sempre que se axusten ás condicións establecidas nas convocatorias específicas. Ademais da documentación relacionada na base 7.2. das bases reguladoras, as entidades solicitantes teñen que achegar, de xeito telemático: Poderase requirir á entidade para que achegue cantos datos, documentos complementarios e aclaracións resulten necesarios para a tramitación e resolución do procedemento. Este requirimento farase mediante o correo electrónico indicado. A selección das peticións e a contía das subvencións determinarase unha vez consideradas as actividades que se van realizar, ponderando as seguintes circunstancias: Terase en conta a aplicación do principio de transversalidade de xénero nos programas/proxectos presentados dentro do criterio de valoración de interese da actividade. Exceptuase nesta convocatoria a consideración relativa a que soamente poderán ser prepagables as subvencións de importe superior a 5.000 €. Polo tanto, sera prepagable o 50% das subvencións independentemente do seu importe de concesión. Para o cobramento da subvención as entidades deberán presentar unha conta xustificativa simplificada que comprenda a seguinte documentación: A transversalidade de xénero supón a aplicación do principio de igualdade de oportunidades entre mulleres e homes, de tal modo que se garante o acceso das persoas en igualdade de condicións, se planifiquen as actuación tendo en conta as desigualdades existentes e se identifiquen e avalíen os resultados producidos para o avance na igualdade real. Terase en conta para a valoración xeral dos proxectos a inclusión do principio de transversalidade de xénero coa finalidade de fomentar a igualdade de oportunidades entre mulleres e homes. A inclusión do principio de transversalidade poderá realizarse en cada unha das fases do proxecto. Poderase incluír a través de: utilización dunha linguaxe non sexista así como no material editado e/ou empregado para a realización da actividade, incluíndo algunha actividade específica de igualdade (formativa, de sensibilización, etc.) dentro do programa solicitado, a través da definición de obxectivos xerais ou específicos en relación coa igualdade de oportunidades entre homes e mulleres, a través da formulación de indicadores avaliativos en relación co fomento da igualdade de xénero, mediante a obtención de datos detallados por sexo, etc. A descrición da inclusión do principio de transversalidade de xénero no programa solicitado realizarase a través do impreso correspondente. Terase en conta a aplicación do principio de transversalidade de xénero nos programas/proxectos presentados dentro do criterio de valoración de interese da actividade.